ชงเสมา 1 แก้คุณภาพมหาวิทยาลัยเอกชน
สกอ.เสนอรายชื่อ 8 แห่ง นัดถก ทปอ.มรภ.ปรับหลักสูตรผลิตครูระบบปิด,ดร.สุภัทร จำปาทอง เลขาธิการคณะกรรมการการอุดมศึกษา (กกอ.) กล่าวว่า ตามคำสั่งหัวหน้าคณะรักษาความสงบแห่งชาติ (คสช.) ที่ 39/2559 เรื่องการจัดระเบียบและแก้ไขปัญหาธรรมาภิบาลในสถาบันอุดมศึกษา ตามข้อ 4 ให้ กกอ.รายงานต่อ รมว.ศึกษาการ เมื่อปรากฏว่า สภาสถาบันอุดมศึกษาหรือสถาบันอุดมศึกษาแห่งใดมีกรณีปัญหาต่างๆนั้น ที่ประชุมได้มีการนำเสนอรายชื่อมหาวิทยาลัยที่มีปัญหาทั้งหมด 12 แห่ง แบ่งเป็น ม.รัฐ 4 แห่ง มีปัญหาเรื่องธรรมาภิบาล และ ม.เอกชน 8 แห่ง มีปัญหาเรื่องการจัดการศึกษาไม่เป็นไปตามมาตรฐานการศึกษาอุดมศึกษาหรือมาตรฐานหลักสูตร ซึ่ง กกอ.ได้มีการตั้งคณะกรรมการกลางขึ้นมา 2 ชุด เพื่อเข้าไปช่วยแก้ไขปัญหา และจากการประชุม กกอ.มีมติเห็นชอบให้สำนักงานคณะกรรมการการอุดมศึกษา (สกอ.) นำเสนอรายชื่อ ม.เอกชนที่มีปัญหาและแนวทางในการจัดทำแผนปรับปรุงหลักสูตรและปรับปรุงการจัดการเรียนการสอน ตามที่มหาวิทยาลัยที่มีปัญหาได้จัดส่งมาว่าแต่ละมหาวิทยาลัยจะมีแนวทางในการปรับปรุงอย่างไรให้มีคุณภาพ และต้องใช้เวลาในการปรับปรุง 1 ภาคเรียน หากไม่สามารถแก้ไขได้ก็ต้องงดรับนักศึกษาในหลักสูตรที่มีปัญหา ซึ่งตนจะตรวจสอบรายละเอียดและเสนอ รมว.ศึกษาธิการให้พิจารณาต่อไปในวันที่ 16 ม.ค.นี้,สำหรับความคืบหน้าในเรื่องการผลิตครูในระบบปิดตามนโยบายของกระทรวงศึกษาธิการนั้น เลขาธิการ กกอ.กล่าวว่า สกอ.กำลังนัดประชุมหารือร่วมกับที่ประชุมอธิการบดีมหาวิทยาลัยราชภัฏแห่งประเทศไทย (ทปอ.มรภ.) ในการปรับปรุงหลักสูตรการเรียนการสอนในคณะครุศาสตร์/ศึกษาศาสตร์ให้เข้มข้น และสามารถออกมาทำงานได้ทันที โดยจะต้องมีการปรับรายละเอียดและวิธีการสอนให้เหมาะสม คาดว่าจะมีการประชุมและดำเนินการปรับปรุงหลักสูตรให้แล้วเสร็จภายในเดือน ม.ค.นี้ เพื่อให้ทันใช้ในภาคเรียนปีการศึกษา 2560.
ที่ประชุมได้มีการนำเสนอรายชื่อมหาวิทยาลัยที่มีปัญหาทั้งหมด 12 แห่ง แบ่งเป็น ม.รัฐ 4 แห่ง มีปัญหาเรื่องธรรมาภิบาล และ ม.เอกชน 8 แห่ง มีปัญหาเรื่องการจัดการศึกษาไม่เป็นไปตามมาตรฐานการศึกษาอุดมศึกษาหรือมาตรฐานหลักสูตร 
คุณภาพมหาวิทยาลัยเอกชน,สุภัทร จำปาทอง,กกอ.,สกอ.